অ্যানড্রয়েড (অপারেটিং সিস্টেম)
২০১০ সালে গুগল তাদের গুগল নেক্সাস সিরিজের স্মার্টফোন ছাড়ে, যা অ্যানড্রয়েড চালিত স্মার্টফোন এবং ট্যাবলেট সিরিজের নাম এবং প্রস্তুত করা হয় অংশীদারিত্বের মাধ্যমে। এইচটি গুগলের সাথে মিলে প্রথম নেক্সাস স্মার্টফোন তৈরি করে যা ছিল নেক্সাস ওয়ান। গুগল তারপর থেকেই এই সিরিজের ডিভাইস ডেভেলপ করে এসেছে, যেমন—নেক্সাস ৫ তৈরী করে এলজি, নেক্সাস ৭ (ট্যাবলেট) তৈরী করে আসুস। গুগল তাদের নেক্সাস ধারার যন্ত্রটি ছাড়ে মূলত অ্যানড্রয়েডের একেবারে মূল ধারার পণ্য হিসেবে। কারণ এটি একেবারে নতুন, হালনাগাদকৃত ও উন্নীত অপারেটিং সিস্টেম, সফটওয়্যার ও হার্ডওয়্যারের বৈশিষ্ট্য সংযুক্ত করে ছাড়া হয়।
পিক্সেল ২
পিক্সেল ২ এবং পিক্সেল ২ XL (এক্সট্রা লার্জ) হল অ্যান্ড্রয়েড স্মার্টফোন, যেটির নকশা, প্রস্তুত এবং বাজারকরণ করেছে গুগল। ৪ঠা অক্টোবর, ২০১৭ তারিখে এই ফোন দুটি পিক্সেল এবং পিক্সেল XL এর উত্তরসূরি হিসাবে প্রথম আত্মপ্রকাশ করে। ১৯শে অক্টোবর, ২০১৭ তারিখে তারা গুগল পিক্সেল হার্ডওয়্যার সারির দ্বিতীয় যুগল হিসাবে মুক্তিলাভ করে।